Diari Oficial de la Generalitat Valenciana


Sumari del DOGV 9762, del 09-01-2024 (2023/13346)

RESOLUCIÓ de 20 de desembre de 2023, de la Sotssecretaria de la Conselleria de Sanitat, per la qual sotmet a informació pública l'expedient d'autorització sanitària per a implant de còrnia i teixits oculars, implant de membrana amniòtica per a patologia oftàlmica de l'Hospital de Manises.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9762

Data del DOGV
:   09-01-2024

Secció del DOGV
:   V. ANUNCIS - C) ALTRES ASSUMPTES

Número del document
:   2023/13343


Organisme emissor
:   Conselleria de Sanitat

Tipus de document
:   Resolució

RESOLUCIÓ de 20 de desembre de 2023, de la Sotssecretaria de la Conselleria de Sanitat, per la qual sotmet a informació pública l'expedient d'autorització sanitària per a implant de còrnia i teixits oculars, implant de membrana amniòtica per a patologia oftàlmica de l'Hospital de Manises. [2023/13334]  
En aquesta sotssecretaria s'instrueix l'expedient d'autorització sanitària per a implant de còrnia i teixits oculars, implant de membrana amniòtica per a patologia oftàlmica del centre Hospital de Manises.  
  
Fonaments jurídics  
Ordre de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules.  
Reial decret llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per a l'ús en humans.  
Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat, l'Ordre 7/2017, de 28 d'agost de 2017, de la Conselleria de Sanitat Universal i Salut Pública per la qual es desplega el Decret 157/2014, de 3 d'octubre, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
Ordre 4/2023, de 13 d'octubre, de la Conselleria de Sanitat, per la qual es desplega el Decret 135/2023, de 10 d'agost del Consell, d'aprovació del Reglament orgànic i funcional de la Conselleria de Sanitat, resolc:  
Sotmetre aquest expedient a informació pública per un terme de vint dies, a fi que qui hi estiga interessat, puga examinar-lo i formular les observacions que estimen oportunes dins d'aquest termini, que comença a comptar de l'endemà de la publicació d'aquesta resolució.  
  
L'expedient es troba en el Servei d'Acreditació, Autorització i Registre de Centres, Serveis i Establiments Sanitaris, d'aquesta conselleria, situat a València, al carrer del Misser Mascó, 31, on poden examinar-lo les persones interessades, en horari de 09.00 h a 14.00 h. Les al·legacions han de presentar-se per escrit en aquestes dependències de la Conselleria de Sanitat o en qualsevol òrgan administratiu dels establits en la Llei 39/2015, d'1 d'octubre, del procediment administratiu comú de les administracions públiques.  
  
València, 20 de desembre de 2023. - El sotssecretari: Álvaro Cuadrado González